
1. VISPĀRĪGĀ INFORMĀCIJA
1.1. Iepirkuma identifikācijas numurs: VDC 2026/23
1.2. Pasūtītājs: Ventspils valstspilsētas pašvaldības iestādes un kapitālsabiedrības saskaņā ar Nolikuma 5. pielikumu. 
1.3. Pasūtītāja pārstāvis:
	Pasūtītāja pārstāvja nosaukums:
	Ventspils valstspilsētas pašvaldības iestāde “Ventspils Digitālais centrs”

	Adrese:
	Akmeņu iela 3, Ventspils, LV - 3601

	Reģistrācijas numurs:
	90001517332

	Tālruņa numurs:
	+371 66776655

	E-pasta adrese:
	vdc@ventspils.lv 


1.4. Kontaktpersonas, kuras ir tiesīgas sniegt informāciju par iepirkumu: 

Juriste/iepirkumu speciāliste Grēta Turka - Lepse, tālrunis: 66776655, e-pasts: greta.turka-lepse@ventspils.lv.
1.5. Iepirkuma procedūra ir iepirkums (turpmāk – Iepirkums), kas tiek rīkots saskaņā ar Publisko iepirkumu likuma (turpmāk – Likums) 9. panta un šī nolikuma (turpmāk – Nolikums) nosacījumiem. Centralizēts iepirkums saskaņā ar Likuma 17.pantu.
1.6. Tiesības piedalīties iepirkumā ir jebkurai fiziskai vai juridiskai persona, šādu personu apvienībai jebkurā to kombinācijā, kas attiecīgi piedāvā tirgū piegādāt preces (turpmāk – Pretendents). 

1.7. Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā (turpmāk – Pretendents).

1.8. Iepirkuma procedūras norisi nodrošina Ventspils valstspilsētas pašvaldības Iepirkumu komisija (turpmāk – Komisija). 

1.9. Iepirkuma dokumenti ir šis Iepirkuma nolikums (turpmāk – Nolikums) un tā pielikumi (turpmāk – Iepirkuma dokumenti):

1.9.1. Pielikums Nr. 1 - Pretendenta pieteikums;

1.9.2. Pielikums Nr. 2 – Tehniskā specifikācija – Tehniskais piedāvājums;
1.9.3. Pielikums Nr. 3 - Finanšu piedāvājums;
1.9.4. Pielikums Nr. 4 – Līguma projekts;
1.9.5. Pielikums Nr. 5 – Pircēju saraksts un preču apjoms.
1.10. Saziņa un informācijas apmaiņas kārtība:

1.10.1. Pasūtītājs nodrošina brīvu un tiešu elektronisku pieeju interneta vietnē https://www.eis.gov.lv/EKEIS/Supplier/Organizer/16716.

1.10.2. Ja Pretendents ir laikus (ne vēlāk kā 4 (četras) darba dienas pirms piedāvājuma iesniegšanas termiņa beigām) EIS pieprasījis papildus informāciju par Iepirkuma dokumentācijā iekļautajām prasībām, Pasūtītājs to sniedz 3 (trīs) darba dienu laikā. Pasūtītājs nodrošina brīvu un tiešu elektronisku pieeju Iepirkuma dokumentācijai, tāpēc Pasūtītājs ievieto šo informāciju (jautājums un atbilde) interneta vietnē https://www.eis.gov.lv/EKEIS/Supplier/Organizer/16716.

1.10.3. Pasūtītāja skaidrojumi Iepirkuma dokumentu sakarā ir Iepirkuma dokumentu neatņemama sastāvdaļa un saistoši ieinteresētajiem Pretendentiem. 

1.10.4. Informācijas apmaiņa starp Pasūtītāju un ieinteresētajiem piegādātājiem notiek saskaņā ar Likuma 9. panta sesto daļu, tikai EIS. Atbildes uz jautājumiem, kas tiks uzdoti ārpus EIS, netiks sniegtas.

1.10.5. Pasūtītājs nepieciešamības gadījumā ir tiesīgs veikt grozījumus Iepirkuma dokumentos Likuma noteiktajā kārtībā.
1.11. Informācija par iepirkuma priekšmetu: 

1.11.1. Iepirkuma priekšmets ir jaunu, nelietotu mobilo terminālu iegāde un piegāde Ventspils valstspilsētas pašvaldības vajadzībām saskaņā ar tehnisko specifikāciju (Nolikuma 1. pielikums). 
1.11.2. CPV kods: 30231100-8 (Datoru termināļi). 
1.11.3. Pakalpojuma izpildes vieta: Ventspils valstspilsēta, LV 3601, Latvija.

1.11.4. Līguma izpildes termiņš: līdz 2026. gada 31. decembrim. Preces piegādes termiņš līguma ietvaros: 20 kalendāro dienu laikā no pasūtījuma veikšanas. 

1.11.5. Piedāvājums jāiesniedz par Iepirkuma priekšmetu pilnā apjomā. Katrs pretendents drīkst iesniegt tikai vienu piedāvājumu, vienā variantā. Pretendenti, kas iesniegs piedāvājumus vairākos variantos, tiks izslēgti no tālākas dalības Iepirkumā.

1.11.6. Piedāvājuma nodrošinājums netiek paredzēts.

1.11.7. Priekšapmaksa netiek paredzēta.

1.12. Piedāvājumu iesniegšanas vieta, datums, laiks un kārtība:
1.12.1. Piedāvājumi jāiesniedz Elektronisko iepirkumu sistēmas e-konkursu apakšsistēmā www.eis.gov.lv, norādītājā termiņā. 

1.12.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma prasībām.

1.12.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

1.12.4. Pretendents sedz visas izmaksas, kas ir saistītas ar piedāvājumu sagatavošanu un iesniegšanu. Pasūtītājs neuzņemas nekādas saistības par šīm izmaksām, neatkarīgi no Iepirkuma rezultāta.

1.12.5. Piedāvājumi jāiesniedz elektroniski EIS e-konkursu apakšsistēmā, izmantojot EIS e-konkursu sistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas.

1.12.6. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā Pretendents ir atbildīgs par dokumenta atvēršanu un nolasīšanas iespējām – Pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. 

1.13. Piedāvājumu atvēršana:

1.13.1. Piedāvājumi tiks atvērti EIS e-konkursu apakšsistēmas un Iepirkumu uzraudzības biroja tīmekļvietnē norādītajā termiņā.

1.13.2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 

1.13.3. Pasūtītājs piedāvājumu atvēršanas laikā publicē EIS sistēmā izveidoto pretendentu un to iesniegto piedāvājumu apkopojumu (pretendenta nosaukums, piedāvājuma iesniegšanas datums un laiks un finanšu piedāvājumā norādīto vērtējamo cenu). 

1.14. Piedāvājumu dokumentu izstrādāšana un noformēšana:

1.14.1. piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā. Sagatavojot piedāvājumu atbilstoši EIS e-konkursu apakšsistēmā, šī iepirkuma sadaļā publicētajām veidlapām Microsoft Word formātā, aizpildot rindas, šūnas, kolonnas un ailes, Pretendents neveic izmaiņas minētās veidlapas struktūrā (nedzēš/nepievieno rindas, kolonnas, šūnas un ailes, nemaina rindās vai kolonnās iestrādātās aprēķinu formulas).

1.14.2. Iesniedzot piedāvājumu, Pretendents paraksta piedāvājumu ar EIS piedāvāto elektronisko parakstu (Sistēmas parakstu) vai drošu elektronisko parakstu un laika zīmogu. Pieteikumu paraksta Pretendentu pārstāvēt tiesīgā persona. Gadījumā, ja piedāvājumu paraksta Pretendenta pilnvarota persona, piedāvājumam jāpievieno pilnvara.

1.14.3. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī Iepirkuma sadaļā) ietvertos nosacījumus.

1.14.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība, un nebūtu ierobežota piekļuve piedāvājumā ietvertajai informācijai, tostarp piedāvājumā pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

1.14.5. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība” un Nolikuma prasībām.

1.14.6. Pretendenta pieteikums un visi tam pievienotie dokumenti noformējami latviešu valodā. Dokumentiem, kuri iesniegti citās valodās, jābūt pievienotiem Pretendenta apliecinājumiem šo dokumentu tulkojumiem latviešu valodā. Pretrunu gadījumā par pamatu tiks ņemti oriģinālo dokumentu tulkojumi latviešu valodā.

1.14.7. Dokumentu kopijas un dokumentu tulkojumi jāapliecina Pretendenta, piegādātāju apvienības vai piegādātāju apvienības dalībnieka personai ar pārstāvības tiesībām vai tās pilnvarotam pārstāvim (pievienojot pilnvaru). 

2. PRETENDENTU ATLASES PRASĪBAS UN IESNIEDZAMIE DOKUMENTI
	Nr.p.k
	Prasības pretendentiem
	Iesniedzamie dokumenti

	2.1.
	Pretendentam – juridiskai personai (personu apvienības gadījumā – katram tās dalībniekam) jābūt reģistrētam Latvijas Republikas Uzņēmumu reģistrā vai reģistrētam atbilstoši reģistrācijas vai pastāvīgās dzīvesvietas valsts normatīvo aktu prasībām, ja attiecīgās valsts normatīvie akti to paredz. Ja Pretendents ir fiziskā persona, tad tam jābūt reģistrētam kā saimnieciskās darbības veicējam vai komersantam.


	Pretendenta reģistrāciju Latvijas Republikas Uzņēmumu reģistrā pārbaudīs Pasūtītāja pārstāvis, izmantojot publiski pieejamos reģistrus.

Ārvalstī reģistrētam Pretendentam (vai personālsabiedrībai vai personālsabiedrības biedram vai apakšuzņēmējam (ja tāds ir norādīts)), jāiesniedz reģistrācijas valsti apliecinoši dokumenti, kā arī attiecīgās valsts kompetentās institūcijas izdotu dokumentu (kopija), kas apliecina, ka Pretendents ir  licencēts, reģistrēts vai sertificēts atbilstoši attiecīgās valsts normatīvo aktu prasībām, tostarp, dokumentu (kopija), kas apliecina pretendenta paraksttiesīgās personas tiesības, ja visu iepriekš minēto dokumentu izsniegšanu paredz attiecīgās ārvalsts normatīvie akti. Gadījumā, ja ārvalstu piegādātāja valsts vai patstāvīgā mītnes vieta neparedz reģistrācijas, sertifikācijas vai licencēšanas dokumenta izsniegšanu - piedāvājumā norāda tīmekļa vietni vai vietni internetā, kur Pasūtītāja pārstāvis varēs pārliecināties par ārvalstu piegādātāja reģistrācijas faktu.

	2.2.
	Pretendentam jāapliecina dalība Iepirkumā. 
	Pretendentam jāiesniedz Pretendenta pieteikums dalībai Iepirkumā atbilstoši Nolikuma 1. pielikumā pievienotajai veidnei.

Lai apliecinātu atbilstību, Pretendentam, katram personālsabiedrības biedram vai piegādātāju apvienības dalībniekam (ja Piedāvājumu iesniedz personālsabiedrība vai piegādātāju apvienība) pilnvaru gadījumā jāiesniedz pilnvaru oriģināli (ja pilnvara parakstīta ar drošu elektronisko parakstu un laika zīmogu) vai to kopijas, ko devusi persona ar pārstāvības tiesībām, ja Pretendenta, personālsabiedrības biedra, piegādātāju apvienības dalībnieka iesniegtos dokumentus parakstījusi persona bez Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām pārstāvēt Pretendentu, personālsabiedrību, piegādātāju apvienību vai tās biedru.

Ja Piedāvājumu iesniedz Pretendents, kas ir personu apvienība, Pretendents Pretendenta pieteikumā dalībai Iepirkumā norāda visus personu apvienības dalībniekus.

	2.3.
	Uz Pretendentu, personu apvienību vai personālsabiedrības biedru, ja Pretendents ir personu apvienība vai personālsabiedrība, uz Pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro, nedrīkst būt attiecināmi Likuma 42. panta otrās daļas 1., 2., 3., 4., un 11. punktā minētie izslēgšanas iemesli, kā arī šie iemesli nedrīkst būt attiecināmi uz Likuma 42. panta trešās daļas 1., 2. un 3. punkta minētajām personām. 
	1) Pasūtītāja pārstāvis izslēgšanas iemeslu neattiecināmību pārbauda saskaņā ar Likuma 9. panta devītās daļas nosacījumiem.

2) Ārvalstīs reģistrētam vai patstāvīgi dzīvojošam pretendentam pēc Pasūtītāja pārstāvja pieprasījuma 10 (desmit) darba dienu laikā jāiesniedz attiecīgās kompetentās institūcijas izziņa, kas apliecina, ka uz to neattiecas nolikuma 2.3. punktā minētie izslēgšanas iemesli.

Ārvalstu kompetento institūciju izsniegtās izziņas un citus dokumentus Pasūtītāja pārstāvis pieņem un atzīst, ja tie izdoti ne agrāk kā sešus mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

	2.4.
	Uz Pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju
, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai uz personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, nedrīkst būt noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.


	Pasūtītāja pārstāvis ziņas par minētajām personām attiecībā uz Latvijas Republikā reģistrētu pretendentu iegūst no Uzņēmumu reģistra normatīvajos aktos noteiktajā kārtībā.

Ja par Pretendenta patiesā labuma guvējiem šāda informācija nav pieejama publiskajās datu bāzēs, Pretendents norāda Pretendenta patieso labuma guvēju Pieteikumā dalībai iepirkumā vai iesniedz dokumentu, kas pamato apliecinājumu, ka patieso labuma guvēju noskaidrot nav iespējams.

Attiecībā uz ārvalstī reģistrētu pretendentu Pasūtītāja pārstāvis ziņas iegūs vienā no šādiem veidiem:

· patstāvīgi vai pieprasot pretendentam iesniegt ārvalsts kompetentās institūcijas izziņu, nosakot informācijas sniegšanas termiņu ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patiesā labuma guvēju vai ziņas par to, ka patiesā labuma guvēju noskaidrot nav iespējams);

· ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

Pasūtītāja pārstāvis pārbauda izslēgšanas nosacījumu esamību saskaņā ar Starptautisko un Latvijas Republikas nacionālo sankciju likuma 11.1 panta trešajā un ceturtajā daļā noteikto un sekojošās datu bāzēs:

· ANO, ES, Latvijas nacionālo un ASV sankciju datubāzē https://www.sankcijas.fid.gov.lv;

· Eiropas Komisijas Sankciju kartē  https://www.sanctionsmap.eu/#/main;

· ASV noteikto sankciju datubāzē https://sanctionssearch.ofac.treas.gov/. 

Gadījumā, ja tiks konstatēts, ka uz Pretendentu attiecas iepriekš minētās sankcijas, Komisija pieaicina ekspertu, kas vērtēs to ietekmi uz iepirkuma līguma izpildi.

Ja uz Pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi, tas ir izslēdzams no dalības līguma slēgšanas tiesību piešķiršanas procedūrā.

	2.5.
	Ja Pretendents ir piegādātāju apvienība, tad Iepirkuma nolikuma 2.1., 2.3. un 2.4. punkts ir attiecināms uz katru piegādātāju apvienības dalībnieku. 
	Ja Pretendents ir personu apvienība, tad personu apvienība iesniedz apliecinājumu, ka gadījumā, ja personu apvienība tiks noteikta par uzvarētāju šajā iepirkumā, personu apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāja pārstāvi, vai normatīvajos aktos noteiktā kārtībā jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.

	2.6.
	Pretendents var piesaistīt apakšuzņēmējus un apakšuzņēmēju apakšuzņēmējus (turpmāk - apakšuzņēmēji).
	Norādīt visus apakšuzņēmējus un apakšuzņēmēju apakšuzņēmējus, kuru sniedzamo pakalpojumu vērtība ir vismaz 10`000 euro un katram šādam apakšuzņēmējam izpildei nododamo iepirkuma līguma daļu.

Apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu  sniedzamo pakalpojumu vērtību.


3. TEHNISKAIS PIEDĀVĀJUMS UN IESNIEDZAMIE DOKUMENTI
3.1. Tehniskais piedāvājums Pretendentam jāsagatavo atbilstoši Nolikuma 2. pielikumā (Tehniskās specifikācijas-Tehniskais piedāvājums) norādītajām prasībām:

3.1.1.  jāaizpilda Tehniskās specifikācijas-Tehniskā piedāvājuma veidne (Nolikuma 2. pielikums) kolonnā “Pretendenta piedāvājums” norādot iekārtas parametrus.
3.1.2. Pretendents Nolikuma 2. pielikumā esošajā tabulas rindā “Ražotājs, modelis” norāda precīzu ražotāja modeļa nosaukumu un ražotāja preces kodu. Jānorāda vietni internetā, kur var iepazīties ar attiecīgā modeļa tehniskiem parametriem, vai pievieno ražotāja sagatavotu tehnisko specifikāciju (piemēram, datu lapu, katalogu vai brošūru).
3.1.3. Pretendents Nolikuma 2. pielikumā esošajā tabulas rindā “Garantija” norāda piedāvāto garantijas termiņu, kas ir ne mazāks kā 36 (trīsdesmit seši) mēneši. 

4. FINANŠU PIEDĀVĀJUMS UN IESNIEDZAMIE DOKUMENTI
4.1. Finanšu piedāvājums Pretendentam jāsagatavo atbilstoši Finanšu piedāvājuma formai (Nolikuma 3.pielikums). Aizpildot Finanšu piedāvājuma veidni Pretendentam jāaizpilda visas pozīcijas.

4.2. Pretendenta piedāvātā kopējā līgumcena bez pievienotās vērtības nodokļa (PVN) jānorāda Elektronisko iepirkumu sistēmā (EIS) iepirkuma finanšu piedāvājuma ievadlaukā “Līgumcena”. 

4.3. Līgumcenā jāietver nodokļi (izņemot PVN), nodevas, transporta, aprīkojuma piegādes un visas citas izmaksas, kuras rodas pretendentam, veicot iepirkuma priekšmetā norādīto darbu izpildi. Vienības cenas piedāvājumā norādīt ar precizitāti – divas zīmes aiz komata. Ja Pretendents piedāvājumā būs norādījis vairāk kā 2 (divas) zīmes aiz komata, noapaļošana netiks veikta un Komisija ņems vērā tikai norādītās 2 (divas) zīmes aiz komata.

5. PIEDĀVĀJUMU ATVĒRŠANA, PRETENDENTU UN TO PIEDĀVĀJUMU IZVĒRTĒŠANA UN LĒMUMA PIEŅEMŠANA
5.1. Pretendenta atlasi, piedāvājuma atbilstības pārbaudi un piedāvājuma izvēli nodrošina Komisija Iepirkuma dokumentos paredzētajā kārtībā un atbilstoši Nolikuma prasībām, vērtēšanas kritērijiem un pieņemot lēmumus par pretendenta atbilstību atlases prasībām, par finanšu piedāvājuma atbilstību Nolikuma prasībām, par pretendenta kompetenci un spējām nodrošināt līgumsaistību izpildi un piedāvājuma izvēli.

5.2. Komisija lēmumus pieņem slēgtā sēdē.

5.3. Ja Komisija konstatē, ka informācija, ko Pretendents sniedzis, lai apliecinātu atbilstību paredzētajiem pretendentu atlases noteikumiem, ir neskaidra vai nepilnīga vai trūkst kāda dokumenta, Komisija pieprasa, lai Pretendents, vai kompetenta institūcija pasūtītāja noteiktajā termiņā, kas samērīgs ar šādas informācijas vai dokumenta sagatavošanai un iesniegšanai nepieciešamo laiku, izskaidro vai papildina minēto informāciju vai dokumentu vai iesniedz trūkstošo dokumentu, nodrošinot ka tiek ievērota vienlīdzīga attieksme pret Pretendentiem, sniegtā informācija apliecina faktus, kas pastāvējuši pirms pieteikuma vai piedāvājuma iesniegšanas dienas un netiek mainīts iesniegtais piedāvājums un tā novērtējums saskaņā ar pasūtītāja noteiktajiem piedāvājuma izvērtēšanas kritērijiem.

5.4. Ja Komisija konstatē, ka Pretendenta iesniegtais tehniskais vai finanšu piedāvājums ir neskaidrs vai tajā ir acīm redzamas pārrakstīšanās kļūdas, Komisija ir tiesīga pieprasīt, lai Pasūtītāja noteiktajā termiņā tiek izskaidrota vai papildināta tehniskā un finanšu piedāvājumā iekļautā informācija un novērtas acīm redzamas pārrakstīšanās kļūdas.
5.5. Komisija vērtēs tikai to pretendentu piedāvājumus, kuri sagatavoti, noformēti un iesniegti atbilstoši Iepirkuma dokumentu prasībām, un pretendents ir izturējis pretendentu atlasi. 

5.6. Komisija pārbauda, vai pretendentu finanšu piedāvājumā nav aritmētisko kļūdu. Ja konstatēta aritmētiskā kļūda, tā tiek labota. Par kļūdu labojumu Komisija paziņo pretendentam, kura piedāvājumā kļūdu labojums tika veikts. Vērtējot finanšu piedāvājumu, Komisija ņem vērā labojumus.

5.7. Ja Komisija kāda Pretendenta piedāvājumā konstatē nepamatoti lēta piedāvājuma pazīmes, tā pirms šī piedāvājuma iespējamās noraidīšanas rakstveidā pieprasa detalizētu paskaidrojumu par cenu veidošanās apstākļiem, kā arī informāciju par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. Ja Pretendents nevar Pasūtītāja pārstāvja noteiktajā termiņā pierādīt cenu veidošanās pamatotību, Komisijai ir tiesības noraidīt piedāvājumu, kā nepamatoti lētu.

5.8. Piedāvājuma izvērtēšanas kritērijs ir saimnieciski visizdevīgākais piedāvājums, ņemot vērā šādus vērtēšanas kritērijus:
	Vērtēšanas kritērija apzīmējums
	Vērtēšanas kritērijs
	Maksimālais punktu skaits
	Aprēķins

	A
	Cena
	80
	A = 80 x Azc/Avc, kur

A – Pretendenta iegūtais punktu skaits;

Azc – zemākā piedāvājuma cena EUR bez PVN;

Avc – vērtējamā piedāvājuma cena EUR bez PVN;

80 – maksimālais iegūstamo punktu skaits.

Iegūto punktu skaits tiek aprēķināts ar precizitāti 2 (divas) zīmes aiz komata.

	B
	Garantijas termiņš
	20
	B = (BL/BP)*20

B - saņemtais punktu skaits, 

BL- lielākais piedāvātais garantijas laiks, 

BP – pretendenta piedāvātais garantijas laiks.

20 - maksimālais piešķiramo punktu skaits. Iegūto punktu skaits tiek aprēķināts ar precizitāti 2 (divas) zīmes aiz komata.

	C
	KOPĀ (A+B):
	100


4.9. Pretendenta iegūto punktu skaitu aprēķina, saskaitot katrā vērtēšanas kritērijā piešķirtos punktus. Kopējo punktu skaitu aprēķina ar divām zīmēm aiz komata, piemērojot vispārīgi pieņemtos matemātikas noapaļošanas principus. Iegūtos punktus aprēķinās izmantojot šādu formulu: C (visu vērtēšanas kritēriju punktu kopsumma) = A + B.

4.10. Par saimnieciski izdevīgāko piedāvājumu un Pretendentu, kuram varētu tikt piešķirtas tiesības slēgt līgumu, Komisija atzīs Pretendentu, kas saņems lielāko vērtēšanas kritēriju punktu kopsummu ar divām zīmēm aiz komata, piemērojot vispārīgi pieņemtos matemātikas noapaļošanas principus. Maksimāli iespējamais iegūstamo punktu skaits Iepirkumā ir 100 punkti.
4.11. Gadījumā, ja divi vai vairāki Pretendenti būs ieguvuši vienādu punktu skaitu kopsummu, tad Komisija izvēlas piedāvājumu, kuram lielākais punktu skaits tika piešķirts vērtēšanas kritērijā A “Cena”. Gadījumā, ja divi vai vairāki Pretendenti būs ieguvuši vienādu punktu skaitu arī kritērijā A „Cena”, uzvarētājs tiks noteikts veicot izlozi Pretendentu klātbūtnē. Par izlozes norisi (datumu un laiku), katrs izlozes dalībnieks tiks informēts 3 (trīs) darbdienas iepriekš, nosūtot tam elektronisku vēstuli. Izlozes laiks un datums pēc Pretendenta lūguma netiek mainīts. Pretendentam ir tiesības, bet ne pienākums piedalīties izlozē. Izlozes process tiek dokumentēts.
4.12. Komisija attiecībā uz izvēlēto pretendentu, kuram būtu piešķiramas līguma slēgšanas tiesības, veic Nolikuma 2.3. punktā minēto izslēgšanas iemeslu pārbaudi (attiecībā uz  Nolikuma 2.3. punktā minētajām personām) pārbaudi saskaņā ar Likuma 9. panta devīto daļu un Starptautisko un Latvijas Republikas nacionālo sankciju likuma 11.1 pantu. Attiecībā uz ārvalstī reģistrētu vai pastāvīgi dzīvojošu Pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem, Komisija pieprasīs, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas nolikuma 2.3. punktā minētie izslēgšanas iemesli. Termiņu izziņu iesniegšanai Komisija noteiks ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais Pretendents noteiktajā termiņā neiesniegs minēto izziņu, Komisija to izslēgs no dalības Iepirkumā.
4.13. Ja Pretendents būtu izslēdzams no Iepirkuma, pamatojoties uz Likuma 42. panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Komisijai pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā.
4.14. Gadījumā, ja Pretendents, kurš atzīts par uzvarētāju, atsauc savu piedāvājumu tā spēkā esamības laikā, vai atteiksies slēgt līgumu ar Pasūtītāju vai neparakstīs to 10 (desmit) kalendāro dienu laikā no uzaicinājuma saņemšanas, Komisija lemj par līguma tiesību piešķiršanu Pretendentam, kurš piedāvājis nākamo zemāko cenu, vai Pasūtītājs pieņem lēmumu par Iepirkuma  pārtraukšanu.

4.15. Ja pieņemts lēmums iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu ar saimnieciski izdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt Iepirkumu, neizvēloties nevienu piedāvājumu. 
4.16. Gadījumā, ja neviens piedāvājums neatbildīs Nolikuma prasībām, vai arī Iepirkumam nebūs iesniegts neviens piedāvājums, Komisija pieņems lēmumu izbeigt Iepirkumu bez uzvarētāja noteikšanas.

4.17. Pasūtītājs ir tiesīgs pārtraukt Iepirkumu  jebkurā tā posmā līdz Līguma noslēgšanai, ja tam ir objektīvs pamatojums.
4.18. Pasūtītājs informēs visus pretendentus par Iepirkuma rezultātiem saskaņā ar Likuma 9. panta trīspadsmitās un četrpadsmitās daļas nosacījumiem.

5. IEPIRKUMA LĪGUMA NOSLĒGŠANA

5.1. Līgumus ar Iepirkuma uzvarētāju katrs Pasūtītājs, kas ir minēts Nolikuma 5. pielikumā, slēdz atsevišķi, ņemot vērā Likuma un Nolikuma 4. pielikuma prasības. 
5.2. Grozījumi noslēgtā līgumā var tikt veikti Likuma 61. pantā un līgumā paredzētos gadījumos.
5.3. Iepirkuma uzvarētājam ir pienākums noslēgt līgumu ar Pasūtītāju 10 (desmit) kalendāro dienu laikā no attiecīgā Līguma projekta saņemšanas dienas.
1.pielikums
Iepirkuma “Mobilo viedtermināļu piegāde Ventspils valstspilsētas pašvaldības vajadzībām” nolikumam,
 identifikācijas Nr. VDC 2026/23
TEHNISKĀS SPECIFIKĀCIJAS - TEHNISKAIS PIEDĀVĀJUMS

(sagatavota 02.07.2026)

1. Izpildītājam jānodrošina kvalitatīvu, jaunu un nelietotu Preču piegādāšana Pasūtītāja pārstāvja norādītajā adresē: Rūpniecības iela 2, Ventspils.

2. Piegādes termiņš: 20 (divdesmit) kalendāro dienu laikā no Līguma abpusējas parakstīšanas dienas.

3. Plānotais iegādājamais daudzums un piegādes vieta:

	Nr.
	Piegādes vieta
	Daudzums (gab.)

	1
	2
	3

	1
	Rūpniecības iela 2, Ventspils
	56


Ja Pasūtītāja Tehniskajā specifikācijā – Tehniskajā piedāvājumā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina Tehniskajā specifikācijā – Tehniskajā piedāvājumā prasīto darbību un funkcionalitāti. Pretendentam ir jāpierāda piedāvātās ekvivalentās preces atbilstība iepirkuma priekšmeta tehniskajām prasībām.

PRECES TEHNISKĀ SPECIFIKĀCIJA – PRETENDENTA PIEDĀVĀJUMS
	Nosaukums
	Minimālās prasības
	Pretendenta piedāvājums

	Ražotājs, modelis
	Pretendents šajā rindā norāda precīzu ražotāja modeļa nosaukumu un ražotāja preces kodu. Jānorāda vietni internetā, kur var iepazīties ar attiecīgā modeļa tehniskiem parametriem, vai pievieno ražotāja sagatavotu tehnisko specifikāciju (piemēram, datu lapu, katalogu vai brošūru).
	

	Garantija
	Ne mazāk kā 36 (trīsdesmit seši) mēneši
	

	Tips
	Mobilais (rokas) datu terminālis ar iebūvētu termoprinteri un svītrkodu skeneri

	Operētājsistēma
	Android 13 vai jaunāka versija ar oficiālu Google GMS sertifikāciju (Google Play veikals un Play Services), kas nodrošināta EDLA vai līdzvērtīgā oficiālā Google GMS sertifikācijas veidā. Jāatbalsta Android Enterprise (managed Google Play) centralizētai pārvaldībai.

	Saderība ar Pasūtītāja infrastruktūru
	Jānodrošina programmatiska piekļuve iekārtas aparatūras funkcijām (tai skaitā printerim, svītrkodu skenerim un NFC modulim) un integrācija ar Pasūtītāja izmantotajām lietojumprogrammām, izmantojot SUNMI Device API (programmatūras izstrādes komplektu – SDK) vai ekvivalentu lietojumprogrammu saskarni (API/SDK), kas nodrošina līdzvērtīgu funkcionalitāti un pilnīgu saderību ar Pasūtītāja esošajām lietojumprogrammām.
Pasūtītājs ir tiesīgs pieprasīt piedāvātās ierīces demonstrāciju vai testa paraugu, lai pārbaudītu Pasūtītāja  esošo lietojumprogrammu darbību uz piedāvātās ierīces. Demonstrāciju/testa paraugu Pretendents nodrošina 5 darba dienu laikā pēc pieprasījuma saņemšanas. 

	Ekrāns
	Displejs ar diagonāli ne mazāk kā 6,75” (IPS vai ekvivalenta tehnoloģija) Izšķirtspēja ne mazāk kā 720 × 1600 pikseļi 
Spilgtums ne mazāk kā 400 cd/m² 
Kapacitatīva daudzpieskārienu (multi-touch) skārienjūtīga virsma

	Procesors
	Ne mazāk kā 6 (seši) kodoli; takts frekvence ne mazāk kā 2,0 GHz

	Operatīvā atmiņa (RAM)
	Ne mazāk kā 3 GB

	Iebūvētā atmiņa (ROM)
	Ne mazāk kā 32 GB (UFS vai ekvivalents); paplašināma ar microSD atmiņas karti

	Iebūvētais printeris
	Termoprinteris ar papīra platumu 58 mm; drukas ātrums ne mazāk kā 80 mm/s; čeku un etiķešu druka

	Svītrkodu skeneris
	Iebūvēts 1D un 2D svītrkodu skeneris (lāzera vai attēla tipa)

	Bezkontakta sakari (NFC)
	Iebūvēts NFC modulis ar bezkontakta maksājumu (SoftPOS) atbalstu; atbilstība EMVCo standartam vai ekvivalentam

	Kamera
	Aizmugurējā kamera ne mazāk kā 5 MP ar zibspuldzi

	Bezvadu sakari
	Wi-Fi 802.11ac, ar atbalstu 2,4 GHz un 5 GHz frekvenču joslās

Bluetooth 5.0 vai jaunāka versija 
4G/LTE mobilo datu pārraide; SIM (nano-SIM) kartes atbalsts

GPS pozicionēšana 

	Akumulators
	Izņemams (nomaināms) akumulators ar ietilpību ne mazāk kā 3100 mAh

	Saskarnes
	Vismaz 1 × USB Type-C (ar OTG atbalstu)

	PSAM kartes slots
	Ne mazāk kā 2 × PSAM kartes slots

	Ekspluatācijas apstākļi
	Darba temperatūras diapazons vismaz no -10 °C līdz +50 °C

	Uzlādes dokstacija (komplektā)
	Komplektā jāiekļauj ar piedāvāto ierīces modeli saderīga uzlādes dokstacija (charging dock), kas nodrošina ierīces fizisku fiksāciju un uzlādi caur ierīces standarta uzlādes saskarni. Uz dokstaciju attiecas tādi paši garantijas nosacījumi kā uz piedāvāto ierīci.

	Komplektācijā iekļauts
	Barošanas bloks ar Eiropas (Latvijas) standartam atbilstošu strāvas kontaktu

Termopapīra rullis

Lietošanas instrukcija


Piegāde un uzstādīšana: Izpildītājam jānodrošina preču piegāde Pasūtītāja norādītajā adresē, kā arī ierīču un to komplektācijā iekļauto piederumu sākotnējā konfigurēšana darbam gatavā stāvoklī.

Apliecinu, ka visas Tehniskajā specifikācijā sniegtās ziņas ir pilnīgas un patiesas.

Apliecinu, ka piedāvājums ir iesniegts atbilstoši iepirkuma dokumentos norādītajām prasībām un uzvaras gadījumā tas ir saistošs un apņemos to izpildīt pilnībā.

Apliecinu, ka tiks ievērotas visas Tehniskajā specifikācijā ietvertās prasības un piedāvātās iekārtas atbildīs minimālajām tehniskajām prasībām.

Apliecinu, ka preces ražotājs un piegādātājs atbilst Ministru kabineta 2025. gada 25. jūnija noteikumu Nr. 397 „Minimālās kiberdrošības prasības” 86. punktam.
___________________________________________________________________________

/personas ar tiesībām pārstāvēt Pretendentu vārds, uzvārds, paraksts, ieņemamais amats/

2. pielikums
Iepirkuma “Mobilo viedtermināļu piegāde Ventspils valstspilsētas pašvaldības vajadzībām” nolikumam,
 identifikācijas Nr. VDC 2026/23
PRETENDENTA PIETEIKUMA VEIDLAPA

iepirkumam “Mobilo viedtermināļu piegāde Ventspils valstspilsētas pašvaldības vajadzībām”

Ventspilī, 2026. gada ____._____________
Pretendenta nosaukums: _______________________________________________.
Pretendenta reģistrācijas Nr.: _________________________.
Pretendenta patiesā labuma guvējs/-i: ______________________
Apliecinu, ka atbilstam ( mikro1( mazā2 vai ( vidējā3 uzņēmuma statusam.
	Persona ar pārstāvības tiesībām 

	Vārds un uzvārds
	

	Amats
	

	Tālruņa Nr.
	

	Adrese
	

	
	

	Pretendenta kontaktpersona:
	

	Vārds un uzvārds
	

	Amats
	 

	Tālruņa Nr.
	 

	E-pasta adrese
	 


1. Iesniedzot šo pieteikumu Pretendenta vārdā piesaku dalību iepirkumā “Mobilo viedtermināļu piegāde Ventspils valstspilsētas pašvaldības vajadzībām”, identifikācijas Nr. VDC 2026/23, un:
1.1. apliecinu, ka pilnībā esam iepazinušies ar Iepirkuma dokumentiem, tai skaitā, Pasūtītāja pārstāvja sniegto papildus informāciju, saprotam šo dokumentu prasības, atzīstam tās par pamatotām, tiesiskām un saistošām mums, ja vēlamies piedalīties Iepirkumā, pretenziju nav.
1.2. pilnībā apzinos saistības un pienākumus.
1.3. apliecinu, ka mums kā pretendentam ir pienācīga rīcībspēja un tiesībspēja, lai slēgtu līgumu atbilstoši iepirkuma dokumentu prasībām, ka piedāvājums sagatavots atbilstoši Iepirkuma dokumentu prasībām.
2. Apņemamies slēgt līgumu atbilstoši Iepirkuma dokumentos ietvertajam līguma projektam.

3. Iesniedzot šo pieteikumu, apzināmies un pilnībā uzņemamies visus riskus un atbildību iesniegtā piedāvājuma sakarā.

4. Ja mūsu piedāvājums tiks atzīts par izdevīgāko, garantējam līgumsaistību izpildi pieprasītajā apjomā, kvalitātē un termiņā.
5. Šis Pretendenta pieteikums ir mūsu piedāvājuma sastāvdaļa.

6. Apliecinām, ka piedāvājums sagatavots un iesniegts atbilstoši Iepirkuma dokumentu prasībām.

7. Apliecinām, ka pakalpojumu sniegšanas izmaksu aprēķinos papildus izdevumi netiks prasīti.

8. Apliecinām, ka garantijas termiņš precēm ir atbilstoši tehniskajā piedāvājumā norādītajam.

9. Visas iesniegtās dokumentu kopijas atbilst oriģinālam, piedāvājumā sniegtā informācija un dati ir patiesi.

10. Ja uzvarēsim šajā iepirkumā, garantējam pilnīgu un kvalitatīvu līgumsaistību izpildi.

11. Piedāvājuma derīguma termiņš ir 3 (trīs) mēneši no piedāvājuma atvēršanas termiņa, bet, ja mūsu piedāvājums tiks atzīts par izdevīgāko, līdz iepirkuma līguma noslēgšanas brīdim.
12. Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
13. Apliecinājums par neatkarīgi izstrādātu piedāvājumu:

Ar šo, sniedzot izsmeļošu un patiesu informāciju, ________________________
                                                                                         (Pretendenta nosaukums, reģ. Nr.)
(turpmāk – Pretendents) attiecībā uz konkrēto iepirkuma procedūru apliecina, ka
13.1. Pretendents ir iepazinies un piekrīt šī apliecinājuma saturam.

13.2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

13.3. Pretendenta iepirkuma piedāvājumu ir parakstījusi/šas pretendenta pilnvarotā/ās persona/as.

13.4. Pretendents informē, ka ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām.

13.5. Pretendentam ne ar vienu konkurentu nav bijusi saziņa attiecībā uz:

13.5.1. cenām;

13.5.2. cenas aprēķināšanas metodēm, faktoriem (apstākļiem) vai formulām;

13.5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

13.5.4. tādu piedāvājuma iesniegšanu, kas neatbilst iepirkuma prasībām; 

13.5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

13.6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.

13.7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un pretendentam var tikt piemērota izslēgšana no dalības iepirkuma procedūra.

Pretendenta persona ar pārstāvības tiesībām:

	__________________________
	________________________________
	______________________________

	Amats
	Paraksts
	Vārds, uzvārds


3. pielikums
Iepirkuma “Mobilo viedtermināļu piegāde Ventspils valstspilsētas pašvaldības vajadzībām” nolikumam,
 identifikācijas Nr. VDC 2026/23
FINANŠU PIEDĀVĀJUMS

iepirkumam “Mobilo viedtermināļu piegāde Ventspils valstspilsētas pašvaldības vajadzībām”

Ventspilī, 2026. gada ___. ________ 
Mēs, _______________________________________________________
(pretendenta nosaukums, reģ. nr.)
atbilstoši atklāta konkursa “Mobilo viedtermināļu piegāde Ventspils valstspilsētas pašvaldības vajadzībām”, identifikācijas VDC 2026/23, preču piegādi par šādām cenām:

	Nr.
	Nosaukums
	Vienības

(gab.)
	Cena, EUR bez PVN par vienu vienību
	Līgumcena, EUR bez PVN

	1
	2
	3
	4
	5 (3 x4)

	1.
	Mobilie viedtermināļi 
	56
	
	


· Apliecinām, ka iesniegtās ziņas ir pilnīgas un patiesas.

· Apliecinām, ka finanšu piedāvājums sagatavots un iesniegts atbilstoši iepirkuma dokumentu prasībām, ka cenā ietvertas visas tās izmaksas, kādas nepieciešamas pilnīgai iepirkuma priekšmeta piegādei un pakalpojumu sniegšanai, tajā skaitā nodokļi (izņemot PVN) un nodevas, kas jāmaksā mums kā uzņēmējam, transporta un visas citas izmaksas, kuras rodas pretendentam, veicot Līguma izpildi.
· Iesniedzot šo pieteikumu, apzināmies un pilnībā uzņemamies visus riskus un atbildību iesniegtā piedāvājuma sakarā. 
· Šis Finanšu piedāvājums ir mūsu piedāvājuma sastāvdaļa.
Pretendenta persona ar pārstāvības tiesībām:

	__________________________
	________________________________
	______________________________

	Amats
	Paraksts
	Vārds, uzvārds


4. pielikums
Iepirkuma “Mobilo viedtermināļu piegāde Ventspils valstspilsētas pašvaldības vajadzībām” nolikumam,
 identifikācijas Nr. VDC 2026/23
PIEGĀDES LĪGUMS

Projekts
Līguma sagatavošanas vieta un datums: Ventspilī, 2026. gada ___. jūlijā.
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
_____________________________ (reģ. Nr. ________________) _____________________ personā, kas darbojas saskaņā ar _____________________ (turpmāk tekstā - Pircējs), no vienas puses, un

_______________________ (reģ. Nr. _____________) _____________________ personā, kas darbojas saskaņā ar ________ (turpmāk – Izpildītājs), no otras puses (turpmāk katrs atsevišķi saukti – Līdzējs, bet abi kopā – par Līdzējiem), 
saskaņā ar Ventspils valstspilsētas pašvaldības iestādes “Ventspils Digitālais centrs” organizētā iepirkuma “Mobilo viedtermināļu piegāde Ventspils valstspilsētas pašvaldības vajadzībām”  (identifikācijas Nr. VDC 2026/23) (turpmāk – Iepirkums) rezultātiem noslēdz šādu līgumu (turpmāk – Līgums):

1. LĪGUMA priekšmets

1.1. Izpildītājs apņemas saskaņā ar Iepirkumā noteiktajām prasībām un Izpildītāja iesniegto piedāvājumu šim iepirkumam, kā arī Līguma 1. pielikumā pievienoto Tehnisko specifikāciju (turpmāk – Specifikācija) un Līguma 2. pielikumā pievienoto Finanšu piedāvājumu piegādāt Pircējam kvalitatīvas, jaunas un nelietotas mobilās viedtermināļus (turpmāk – Prece/-s).

1.2. Izpildītājs piegādā Preces Līguma darbības laikā par piedāvāto cenu atbilstoši Līguma 1. un 2. pielikumam.
1.3. Pircējam Līguma darbības laikā nav pienākums iegādāties visu Līguma 1. un 2. pielikumā norādīto Preču pozīciju un plānoto piegādājamo vienību skaitu. Pircējs var iegādāties tādas Preču pozīcijas un apjomu, kas atbilst tā vajadzībām un pieejamiem budžeta līdzekļiem.
1.4. Izpildītājs apliecina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
2. Līguma DARBĪBAS termiņi

2.1. Līguma izpildes laiks ir no Līguma spēkā stāšanās dienas līdz 2026. gada 31. decembrim. Līdzējiem vienojoties līguma izpildes termiņš var tikt pagarināts, ja Pircējam ir nepieciešams iegādāties papildus preču vienības saskaņā ar Līguma 7.2 punktu. 
3. Preču piegādes UN UZSTĀDĪŠANAS kārtība

3.1. Izpildītājs nodrošina Preces piegādi Pircējam saskaņā ar Pircēja pasūtījumu 20 (divdesmit) kalendāro dienu laikā no Pircēja pasūtījuma izdarīšanas brīža. Līdzējiem vienojoties, Preču piegādes termiņš var tikt pagarināts, ja:

3.1.1. ja tas rodas Preces ražotāja neparedzētu problēmu rezultātā, apliecinot to ar ražotāja izsniegtu vēstuli/izziņu/e-pastu un informējot par faktisko piegādes termiņu;

3.1.2. nepārvaramas varas (force majeure) apstākļu gadījumos;

3.1.3. ja Līguma savlaicīga izpilde nav iespējama, piemēram, dēļ ģeopolitiskās situācijas radītās izejmateriālu un preču nepieejamības vai piegāžu kavējumiem, par laiku, kas nepārsniedz to, kas nepieciešams attiecīgo piegāžu saņemšanai, ievērojot arī kavējumu pamatoto ietekmi uz saistītajiem procesiem. Ja Līdzēji konstatē, ka Līguma izpilde var tikt ilgstoši traucēta vai pastāv iespēja, ka nākotnē Līguma izpilde būs neiespējama šajā apakšpunktā minēto iemeslu dēļ, Līdzēji izvērtē citas rīcības alternatīvas (t.sk. tehnisko risinājumu maiņa, Līguma izpildes apturēšana, Līguma izbeigšana).
3.2. Preču piegādes un uzstādīšanas vieta ir noteikta Līguma 1. pielikumā pievienotajā Tehniskajā specifikācijā. Pircējs nepieciešamības gadījumā var mainīt Preces piegādes adresi Ventspils pilsētas administratīvajā teritorijā (Preču piegādes adreses maiņas gadījumā Pircējs informē Izpildītāju 2 (divas) darba dienas pirms saskaņotā piegādes termiņa).

3.3. Preču piegāde ietver, tai skaitā, bet ne tikai:

3.3.1. Preču transportu un uzglabāšanu līdz Preču piegādes pabeigšanas brīdim;
3.3.2. Preču piegādei nepieciešamo darbu izpildi un visu nepieciešamo materiālu, palīgierīču, mehānismu un darbarīku, kas tam nepieciešami, nodrošināšanu;
3.3.3. Preču komplektācijas, funkcionalitātes, darbaspēju pārbaudi preču piegādes un uzstādīšanas vietā, Pircēja klātbūtnē;
3.3.4. visu iepakojuma materiālu, palīgierīču, mehānismu, darbarīku un preču piegādes rezultātā radušos gružu aizvākšanu, nodrošinot, ka preču piegādes un uzstādīšanas vietās tiek atjaunota tāda tīrība un kārtība, kāda tā bija pirms darbu uzsākšanas;
3.3.5. Ja Izpildītājs nav veicis preču uzstādīšanu, tas bezierunu kārtībā akceptē visas Pircēja pretenzijas, kas ir saistītas ar Preču komplektāciju, funkcionalitāti, darbaspēju, tehniskiem un vizuāliem defektiem un nodrošina šo Preču nomaiņu bez papildus samaksas, ne vēlāk kā 5 (piecu) darba dienu laikā visā Preču Garantijas laikā.
3.4. Preču piegāde tiek uzskatīta par pabeigtu, kad Līgumā noteiktie darbi ir izpildīti pilnā apjomā, Izpildītājs ir iesniedzis Pircējam nodošanas – pieņemšanas aktu un Līdzēji to ir parakstījuši.

3.5. Pircējs paraksta nodošanas – pieņemšanas aktu un preču pavadzīmi – rēķinu, kad Preces Līgumā noteiktajās vietās ir piegādātas, izpakotas un Pircējs ir pārliecinājies par Preču atbilstību Specifikācijai, Preču funkcionalitāti, darbaspēju, tehnisku un vizuālu defektu neesamību. Ja kāda no Precēm neatbilst Specifikācijai, vai ir konstatēti trūkumi, Pircējs sagatavo defekta aktu (turpmāk – Defekta akts) par konstatētajiem trūkumiem, kurā Pircējs norāda konstatētos defektus. Šajā gadījumā Pircējs ir tiesīgs nepieņemt un neapmaksāt Preces. Izpildītājs ne vēlāk kā 5 (piecu) darba dienu laikā no Defekta akta sagatavošanas brīža atklātos defektus un/vai trūkumus novērš par saviem līdzekļiem. nodrošinot Preces apmaiņu un/vai trūkstošās Preces piegādi.
3.6. Preču piegādes un uzstādīšanas laikus Izpildītājs rakstiski saskaņo ar Pircēju vismaz 3 (trīs) darba dienas iepriekš.

4. IZPILDĪTĀJA TIESĪBAS un pienākumi

4.1. Veikt Preces piegādi, uzstādīšanu Pircējam atbilstoši Specifikācijai, saskaņā ar Līguma 3. punkta nosacījumiem.
4.2. Pēc Preces piegādes, uzstādīšanas, konfigurēšanas veikt Preces darba spēju pārbaudi un darbības demonstrēšanu Pircējam, kā arī iesniegt parakstīšanai nodošanas – pieņemšanas aktu, un pēc nodošanas – pieņemšanas akta Līdzēju parakstīšanas, iesniegt pavadzīmi vai rēķinu par Preces piegādi.

4.3. Nodrošināt katru Preces vienību ar sava uzņēmuma garantijas uzlīmi, kurā tiek norādīts uzņēmuma nosaukums, adrese, bojājumu pieteikšanas tālruņa numurs un garantijas laika beigu datums. Uzlīmes izvietojums uz tehnikas iepriekš tiek saskaņots ar Pircēju.

4.4. Veikt piegādātās un uzstādītās Preces garantijas remontu vai nomaiņu saskaņā ar Līguma 8. punkta noteikumiem.

4.5. Izpildītājs nodrošina, ka:

4.5.1. Prece ir nelietota un tā nav atradusies demonstrācijā, kā arī tajā nav iebūvētas lietotas vai atjaunotas detaļas, Prece ir brīva no jebkādiem apgrūtinājumiem no trešo personu puses, nevienam citam nav pārdota, uzdāvināta, ieķīlāta, iznomāta, izīrēta, nepastāv strīds par tās piederību un ierobežojumi vai aizliegumi tās nodošanai Pircēja īpašumā un ka attiecībā uz Preci nav veikti darījumi par labu trešajām personām, kas varētu apgrūtināt tās izmantošanu, valdījumu un nodošanu Pircēja īpašumā;

4.5.2. Prece ir kvalitatīva, bez bojājumiem, pilnībā funkcionējoša un piegādāta ražotāja noteiktajā komplektācijā. Reizē ar Preces piegādi Izpildītājs nodod Pircējam arī visu dokumentāciju par Preci, tajā skaitā tās uzstādīšanas un lietošanas un citas instrukcijas, sertifikātus, tehnisko dokumentāciju, programmatūru, u. tml.,

4.5.3. Prece ir legāli iegādāta no ražotāja vai tā autorizētiem pārstāvjiem un ir veikti visi maksājumi attiecībā uz Preces iegādi, importu, transportu un uzglabāšanu līdz Preces piegādes un uzstādīšanas pabeigšanai,

4.5.4. ir izpildītas visas saistības, kas nosaka Preces ievešanas un izmantošanas legalitāti Latvijas Republikā;

4.5.5. iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
5. PIRCĒJA TIESĪBAS UN pienākumi

5.1. Pieņemt Izpildītāja piegādāto Preci un parakstīt Preču pavadzīmi, ja piegādātā Prece atbilst Pircēja pieprasītajai un Līguma 1. pielikumā norādītajai specifikācijai, un Preces piegāde veikta atbilstoši Līgumam, tā 3. punkta nosacījumiem.

5.2. Pircējam ir tiesības neparakstīt pavadzīmi, ja Prece vai to kvalitāte neatbilst Līguma 1. pielikumā norādītajai specifikācijai, vai Preces piegāde nav veikta atbilstoši Līguma 3. punkta nosacījumiem. Šādā gadījumā Pircējam 3 (trīs) darba dienu laikā jāsniedz motivēts rakstisks atteikums. Pircēja motivēta pieņemšanas atteikuma gadījumā 3 (trīs) darba dienu laikā sagatavo un paraksta divpusēju aktu ar trūkumu uzskaitījumu. Izpildītāja vai ražotāja vainas pēc piegādātā nekvalitatīvā Prece Izpildītājam jāapmaina pret līdzvērtīgu 5 (piecu) darba dienu laikā no rakstiskas pretenzijas saņemšanas brīža. Trūkumi Izpildītājam jānovērš uz sava rēķina.

6. Līdzēju tiesības

6.1. Pircējam ir tiesības pieprasīt ražotāju un neatkarīgo pušu izdotus apliecinājumus, kā arī pieaicināt ekspertus mērījumu veikšanai, lai pārliecinātos par Preču atbilstību Specifikācijai.

6.2. Saskaņojot ar Pircēju, Izpildītājs drīkst piesaistīt trešās personas, kas norādīti Izpildītāja  piedāvājuma iepirkumam identifikācijas Nr. VDC 2026/23, Līguma izpildei nepieciešamo darbu veikšanai, taču Izpildītājs pilnā apjomā paliek atbildīgs par Līgumā noteikto saistību pienācīgu izpildi.
6.3. Izpildītājs tikai ar rakstisku iepriekšēju Pircēja piekrišanu ir tiesīgs aizvietot Līgumā norādīto Preci ar ekvivalentu Preci, ja to piedāvātā cena nepārsniedz sākotnējā piedāvājumā norādīto un pēc Līguma noslēgšanas ražotāji Precēm ir radījuši inovatīvus risinājums, par kuriem Līdzējiem objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Iepirkuma norises laikā, vai arī tā vairs netiek ražota.
6.4. Lai izmantotu Līguma 6.3. apakšpunktā noteiktās tiesības, Izpildītājs nekavējoties paziņo Pircējam, par Līguma 6.3. apakšpunktā minēto nosacījumu iestāšanos un nepārsniedzot Līguma 3.1. apakšpunktā noteikto termiņu iesniedz Pircējam informāciju par piedāvāto Preci, no kuras Pircējs var pārliecināties, ka piedāvātā Prece atbilst Specifikācijai.
6.5. Pēc Līguma 6.4. apakšpunktā norādītās informācijas saņemšanas Pircējs izvērtē šīs informācijas atbilstību Līguma 6.3. apakšpunkta nosacījumiem un piedāvātās Preces atbilstību Specifikācijas prasībām. Ja Pircējs piekrīt grozījumu veikšanai, minētie dokumenti tiek pievienoti Līgumam kā Līguma pielikumi un uz to pamata tiek sagatavotas vienošanās par grozījumiem Līgumā, kuras kļūst par neatņemamu Līguma sastāvdaļu. Šādā gadījumā Izpildītājam Līguma 10.1. apakšpunktā noteiktais sods par Preces piegādes nokavējumus netiek piemērots, un Līdzēji ir tiesīgi vienoties par Līguma termiņa pagarinājumu, kas ir nepieciešams Preces piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Līguma termiņu proporcionāli laikam, kas jau pagājis kopš Līguma noslēgšanas brīža.
6.6. Līguma 6.3. apakšpunktā noteikto Līdzēji apņemas neizmantot ar mērķi gūt labumu no Preces aizstāšanas un tā nevar tikt izmantota ar mērķi ierobežot patiesas un godīgas konkurences principus.
7. LĪGUMA SUMMA UN NORĒĶINU KĀRTĪBA

7.1. Kopējā Līguma cena par Līguma priekšmetu ir EUR __________ (__________________ euro, _________ centi), pievienotās vērtības nodoklis __% – EUR __________ (__________________ euro, _________ centi), kopējā Līguma summa ar __% PVN ir EUR __________ (__________________ euro, _________ centi). 
7.2. Ja Pircējam Līguma darbības laikā ir nepieciešams iegādāties papildus preču vienības, kas Līguma 1. pielikumā nebija iekļautas, tad tās var pasūtīt tādā apmērā, kas nepārsniedz 10% (desmit procentus) no Līgumcenas. 
7.3. Pēc Preču piegādes un uzstādīšanas Izpildītājs sagatavo un iesniedz Pircējam Preču pavadzīmi un e-rēķinu par veiktajām Preču piegādēm. Pircējs maksā Izpildītājam tikai par faktiski piegādāto un pieņemto Preci.
7.4. Izpildītājs e-rēķinus sagatavo un iesniedz Pircējam elektroniski, strukturētu e-rēķinu (XML formātā, papildus pievienojot rēķina PDF datni), kas satur visu nepieciešamo informāciju par sniegto pakalpojumu un atbilst ES standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts” par Līgumā paredzētajiem maksājumiem nosūta Pircējam elektroniski primāri uz iestādes oficiālās elektroniskās adreses (e-adreses) apakšadresi ___________________, bet sekundāri uz e-pasta adresi ______________________.
7.5. Pircējs apmaksā e-rēķinu 20 (divdesmit) darba dienu laikā pēc Preču pavadzīmes saņemšanas un abpusējas parakstīšanas brīža un e-rēķina saņemšanas.

7.6. Maksājumi tiek veikti ar bankas pārskaitījumu uz rēķinā norādīto Izpildītāja bankas kontu. Maksājums skaitās veikts brīdī, kad Pircējs ir veicis bankas pārskaitījumu par maksājumā paredzēto summu.

8. Garantijas NOTEIKUMI

8.1. Garantija ir Izpildītāja apliecinājums, ka Prece vai tās sastāvdaļa garantijas laikā saglabās Specifikācijā un Preces tehniskajā dokumentācijā norādītās lietošanas īpašības, drošumu un izpildījumu un Izpildītājs uzņemas uz sava rēķina veikt preces remontu vai aizstāšanu ar līdzvērtīgu Preci saskaņā ar šiem garantijas noteikumiem.

8.2. Izpildītājs nodrošina Precēm Piedāvājumā noteikto garantijas laiku, tajā ietverot arī visas tās Preču sastāvdaļas, kurām tās ražotājs noteicis kalpošanas limitu mazāku par iepirkumā noteikto Preces garantijas laiku.

8.3. Par nepieciešamību veikt garantijas remontu Pircējs paziņo Izpildītajam rakstiski uz e-pastu: ___________. Paziņojumu pieteikšanai un garantijas remonta veikšanai tiek noteikts šāds darba laiks – darba dienās no plkst. 9:00 līdz plkst. 17:00. Izpildītāja speciālists ierodas Preces ekspluatācijas vietā un veic bojājumu diagnostiku darba laikā, 8 (astoņās) darba stundās no paziņojuma saņemšanas brīža. Pieteikums, kurš iesniegts darba dienā pēc plkst. 17:00, uzskatāmi par iesniegtiem nākamajā darba dienā plkst. 9:00. Pirms ierašanās pie Pircēja, Izpildītājs var veikt bojājuma problēmas diagnostiku komunicējot ar Pircēju telefoniski vai/un caur e-pastu.
8.4. Izpildītājs garantijas remontu veic telpās, kurās Pircējs Preces lieto. Ja tas nav iespējams, vai ja Pircējs to nevēlas, Izpildītājs uz sava rēķina veic preču transportēšanu un remontu citur. Ja bojājumi netiek novērsti 5 (piecu) darba dienu laikā, Izpildītājs, saskaņojot ar Pircēju un pēc Pircēja ieskatiem, uz sava rēķina veic bojātās Preces apmaiņu vai aizstāšanu uz remonta laiku ar tādu pašu vai ekvivalentu Preci, ar kuru būtu nodrošināta atbilstība Specifikācijai.

8.5. Ja garantijas periodā Precei tiek konstatēti bojājumi 3 (trīs) vai vairāk reizes, Pircējam ir tiesība pieprasīt no Izpildītāja Preces nomaiņu bezierunu kārtībā uz Izpildītāja rēķina 10 (desmit) darba dienu laikā ar tādu pašu vai ekvivalentu Preci, ar kuru būtu nodrošināta atbilstība Specifikācijai.

8.6. Ja Preces nepareiza vai nekvalitatīva uzstādīšana ir kļuvusi par iemeslu Preces bojājumam vai neatbilstībai Specifikācijai, bet Preci uzstādījis Izpildītājs vai tā pilnvarota trešā persona, tad Prece ir uzskatāma par bojātu un Pircējs ir tiesīgs pieprasīt no Izpildītāja garantijas remonta izpildi.

8.7. Ja preces garantijas remonts no Pircēja neatkarīgu apstākļu dēļ nav izpildīts šajos garantijas noteikumos noteiktajā termiņā, Pircējs pieprasa zaudējumu atlīdzību, izņemot gadījumu, kad Izpildītājs ir rakstveidā vienojies ar Pircēju par termiņa pagarinājumu.

8.8. Garantija nav spēkā tikai tad, ja Prece ir bojāta:
8.8.1. uguns, ūdens vai zibens spēriena iedarbībā; 

8.8.2. Pircēja veikta remonta rezultātā; 

8.8.3. preces, citu ķermeņu kritiena vai tādas mehāniskas iedarbības rezultātā, kas nevarēja rasties preci normāli ekspluatējot; 

8.9. Izpildītājs nodrošina Precēm Piedāvājumā noteikto garantijas laiku.

8.10. Garantijas laiks tiek skaitīts no Preču piegādes brīža, saskaņā ar Līguma 3.5. apakšpunkta nosacījumiem.

8.11. Katra garantijas remonta izpilde tiek apliecināta ar Izpildītāja un Pircēja pilnvaroto pārstāvju parakstītu dokumentu, kurā tiek norādīta bojātā Prece, bojājuma raksturs, problēmas pieteikšanas datums un laiks un Preces remonta pabeigšanas datums un laiks.

8.12. Izpildītājs garantē informācijas, kura kļūst tam pieejama remontējot vai apkalpojot Preces, turēšanu noslēpumā. Izpildītājs nodrošina Preču remonta vai apkalpošanas laikā saņemtās informācijas neizpaušanu no savu darbinieku puses. Šiem konfidencialitātes noteikumiem nav laika ierobežojuma un uz tiem neattiecas Līguma darbības termiņš.

9. ATBILDĪBA

9.1. Izpildītājs ir atbildīgs par zaudējumiem, kas Pircējam nodarīti Izpildītāja vai Izpildītāja pilnvarotu personu vainas dēļ. Šādos gadījumos Izpildītāja atbildības maksimālais apmērs tiek noteikts šī Līguma kopējās summas apmērā.

9.2. Līdzēji tiek atbrīvoti no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgais no Līdzējiem (vai Līdzēji kopā) nevarēja ne paredzēt, ne novērst, ne ietekmēt, un par kuru rašanos nenes atbildību, tas ir, stihiskas nelaimes, kara darbība, blokāde, civiliedzīvotāju nemieri, streiki, valsts varas, pārvaldes un pašvaldību ārējie normatīvie akti, kas tieši ietekmē Līguma izpildi.

9.3. Līdz brīdim, kad Izpildītājs ir nodevis Preces Pircējam un Pircējs tās ir pieņēmis saskaņā ar Līguma 3.5. punktu, visu risku par to, ka Preces iet bojā vai tiek bojātas, uzņemas Izpildītājs.

9.4. Katrs no Līdzējiem, kuru Līguma ietvaros ietekmē nepārvaramas varas apstākļi, nekavējoties par to informē otru Līdzēju.

9.5. Ja Līguma 9.2. apakšpunktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 2 (divus) mēnešus, tad katrs no Līdzējiem ir tiesīgs atteikties no turpmākas Līgumā noteikto pienākumu pildīšanas, un šādā gadījumā neviens no Līdzējiem nav tiesīgs prasīt no otra līdzēja zaudējumu atlīdzību, kas saistīta ar Līguma pārtraukšanu.

10. Soda sankcijas

10.1. Ja Izpildītājs neveic Preču piegādi Līguma 3.1. apakšpunktā noteiktajā termiņā, Izpildītājs par katru nokavēto dienu bezierunu kārtībā maksā Pircējam līgumsodu 0,5% (nulle, komats, pieci procenti) apmērā no Līguma 3.1. apakšpunktā noteiktajā termiņā nepiegādātās Preces vērtības, bet ne vairāk kā 10% (desmit procentu) no nepiegādātās Preces vērtības.

10.2. Ja Izpildītājs neierodas uz izsaukumu Līguma 8.3. apakšpunktā noteiktajā termiņā, neievēro Līguma 8.3. un 8.5. apakšpunktā norādītos garantijas remontu veikšanas termiņus vai neveic citas Līgumā uzņemtās saistības, Izpildītājs par katru nokavēto dienu bezierunu kārtībā maksā Pircējam līgumsodu 0,5% (nulle, komats, pieci procenti) apmērā no Līgumā summas, bet ne vairāk kā 10% (desmit procentus) no Līguma 7.1. apakšpunktā norādītās Līguma summas.

10.3. Ja Pircējs neveic Līguma summas samaksu Līguma 7.5 apakšpunktā noteiktajā termiņā, Pircējs par katru nokavēto dienu bezierunu kārtībā maksā Izpildītājam līgumsodu 0,5% (nulle, komats, pieci procenti) apmērā no savlaicīgi neapmaksātā rēķina summas, bet ne vairāk par 10% (desmit procentiem) no noteiktajā termiņā nesamaksātās summas.

10.4. Termiņa kavējuma gadījumā Līguma 10. punktā noteiktais līgumsods tiek aprēķināts par periodu, kas sākas nākamajā kalendārajā dienā pēc Līgumā noteiktā saistību izpildes termiņa un ietver dienu, kurā saistības tiek izpildītas.

10.5. Līgumsoda nomaksa nav uzskatāma par zaudējumu atlīdzību un neatbrīvo Līdzējus no Līgumā uzņemto saistību izpildes.

10.6. Pircējs Līguma 10.1. un 10.2. apakšpunktā minēto līgumsodu ietur samazinot Izpildītājam izmaksājamo summu.

11. LĪGUMA IZPILDĒ IESAISTĪTā APAKŠUZŅĒMĒJU NOMAIŅAS UN JAUNa APAKŠUZŅĒMĒJU PIESAISTES KĀRTĪBA 

11.1. Līguma izpildē iesaistītā apakšuzņēmēju nomaiņa tiek veikta, ievērojot Publisko iepirkumu likuma tiesisko regulējumu:

11.1.1. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:

11.1.1.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

11.1.1.2. uz apakšuzņēmēju ir attiecināmi Publisko iepirkumu likuma 42. panta otrajā daļā (izņemot 8. un 9. punktu) minētie izslēgšanas gadījumi.

11.1.2. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
11.1.3. Pasūtītājs pieprasa, lai pēc Līguma slēgšanas tiesību piešķiršanas un ne vēlāk, kā uzsākot Līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī apakšuzņēmēju apakšuzņēmējus. Izpildītājs apņemas nekavējoties paziņot Pasūtītājam par jebkurām izmaiņām Apakšuzņēmēju sarakstā norādītajā informācijā, kā arī papildināt un iesniegt informāciju par Apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.

12. LĪGUMA GROZĪŠANA UN IZBEIGŠANA

12.1. Līdzējiem, abpusēji vienojoties un noformējot šo vienošanos rakstiski, ir tiesības grozīt Līgumu, ievērojot Publisko iepirkumu likuma 61. pantā un citos normatīvajos aktos noteikto un Līgumā paredzētajos gadījumos.

12.2. Būtiski Līguma grozījumi var tikt veikti Publisko iepirkumu likuma 61. panta trešajā un piektajā daļā minētajos gadījumos, kā arī Līgumā paredzētos gadījumos.

12.3. Izpildītājs ir tiesīgs aizstāt Līgumā norādīto Preci ar citu tās modeli, ja Izpildītāja piedāvājumā norādītā Preces modeļa ražošana ir pārtraukta pēc Izpildītāja piedāvājuma iesniegšanas un to apliecina attiecīgās Preces ražotājs vai izplatītājs, kā arī Līguma 6.3. apakšpunktā norādītajos gadījumos. Izpildītājs var aizstāt Līgumā norādīto Preci ar citu tās modeli, kas ir ekvivalents vai labāks par Tehniskajā specifikācijā (Līguma 1. pielikums) noteiktajām tehniskajām prasībām attiecīgajai Precei un ja Līguma grozījumi ir noformēti rakstiski kā Līguma pielikums, ko parakstījušas abas līgumslēdzējas Puses. Preces cena paliek nemainīga. Pircējam ir tiesības, bet nav pienākums apstiprināt Preces modeļa aizstāšanu.

12.4. Līguma darbības laikā Pircējs atbilstoši nepieciešamībai ir tiesīgs pasūtīt Preču papildu vienības vai citu Izpildītāja piedāvājumā norādīto Preci, attiecīgi palielinot Līguma summu par 10% (desmit procentiem), par to noslēdzot atsevišķu vienošanos. Izpildītāja piedāvājuma preču cenas paliek nemainīgas.

12.5. Pircējam ir tiesības vienpusēji atkāpties no Līguma bez Izpildītāja piekrišanas, šādos gadījumos: 

12.5.1. Izpildītājs ir nokavējis Līguma izpildes termiņu vairāk, kā 30 (trīsdesmit) kalendārās dienas;

12.5.2. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;

12.5.3. Pircējam mainīti vai nav piešķirti līdzekļi Preču pasūtīšanai un apmaksai. Šajā gadījumā Pircējs samaksā Izpildītājam par jau faktiski piegādāto un pieņemto Preci līdz Pircēja atkāpšanas dienai; 

12.5.4. Ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai, kas negatīvi ietekmē Pircēja tiesības, kuras izriet no Līguma;

12.5.5. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas saskaņā ar Starptautisko un Latvijas Republikas nacionālo sankciju likumā paredzēto. Pircējam ir tiesības vienpusēji izbeigt līgumu arī gadījumā, ja pirms  līguma noslēgšanas attiecīgie apstākļi bija pastāvējuši, bet Pircējam tie nebija zināmi;
12.5.6. Līguma turpmāku izpildi padara neiespējamu nepārvarama vara.

12.6. Izpildītājam ir tiesības vienpusēji atkāpties no Līguma bez Pircēja piekrišanas, ja Līguma turpmāku izpildi padara neiespējamu nepārvarama vara.

12.7. Līguma 12.5. un 12.6. apakšpunktā noteiktajos gadījumos Līgums uzskatāms par izbeigtu 7. (septītajā) dienā pēc Pircēja paziņojuma par atkāpšanos (ierakstīta vēstule) izsūtīšanas dienas.

12.8. Līguma laušana nevienu no Līdzējiem neatbrīvo no līgumsoda, procentu un zaudējumu nomaksas.  

12.9. Abas līgumslēdzējas puses ir materiāli atbildīgas pret katra Līdzēja zaudējumiem, kas radušies, nepildot vai nepienācīgi pildot savas saistības. 

13. CITI NOSACĪJUMI

13.1. Līdzēji veic un ir atbildīgi par sarakstes un citas, ar Līguma izpildi saistītās dokumentācijas uzturēšanu tādā kārtībā, kas ļautu viennozīmīgi identificēt veiktos darbus un radītu skaidru priekšstatu trešajām pusēm par Līguma saistību izpildes gaitu, kā arī atbilstu Latvijas Republikā spēkā esošajiem normatīvajiem aktiem attiecībā uz lietvedību, grāmatvedību un citām jomām, kas ir attiecināmas uz Līguma saistību izpildi.

13.2. Līdzēji apņemas nodrošināt saskaņā ar Līgumu saņemtās informācijas konfidencialitāti. Izpildītājs nedrīkst izdot jebkādu paziņojumu, informāciju trešajām pusēm, kas attiecas uz Līguma izpildi, vai citādi izpaust informāciju, kas iegūta Līguma izpildes rezultātā, izņemot, ja tas notiek atbildoši normatīvo aktu normām par informācijas izsniegšanu tiesībsargājošajām institūcijām vai arī ja Pircējs tam ir devis iepriekšēju rakstisku piekrišanu.

13.3. Līgumā Izpildītājam noteiktie saistību izpildes noteikumi attiecas arī uz trešajām pusēm, kuras Izpildītājs ir piesaistījis Līguma izpildei.

13.4. Pircēja kontaktpersona Līguma izpildes gaitā, kas ir tiesīga paziņot Izpildītājam par nepieciešamību veikt Preču garantijas remontu, ir (__________________________________________).
13.5. Izpildītāja kontaktpersona Līguma izpildes gaitā ir (__________________________________________).
13.6. Visi strīdi sakarā ar Līguma izpildi tiek risināti sarunu ceļā, bet, nepanākot savstarpēju vienošanos, tie tiek izšķirti Latvijas Republikas tiesā pēc Pircēja juridiskās adreses atrašanās vietas.

13.7. Visi papildinājumi un izmaiņas Līgumā tiek noformētas rakstiski, kā šī Līguma pielikumi un ir spēkā tikai, kad to parakstījuši visi Līdzēji.
13.8. Līgums ir sagatavots latviešu valodā uz _____(______) lapām, t.sk. ___ (_____) pielikums uz ____ (_______) lapas.

13.9. Līdzēji paraksta Līgumu elektroniskā formā ar drošu elektronisko parakstu, kas satur laika zīmogu. Līguma spēkā stāšanās datums ir Līdzēja pēdējā pievienotā droša elektroniskā paraksta un tā laika zīmoga datums. 

13.10. Visi Līguma pielikumi ir Līguma neatņemamas sastāvdaļas.

13.11. Līguma pielikumi:

14. LĪDZĒJU REKVIZĪTI UN PARAKSTI

	Pircējs
	Izpildītājs

	________________ /___________________/


	________________ /___________________/




DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU

UN SATUR LAIKA ZĪMOGU
5. pielikums
Atklāta konkursa “Datortehnikas iegāde” 
nolikumam, identifikācijas Nr. VDC 2026/6
PIRCĒJU SARAKSTS UN PREČU APJOMS
	Nr.
	Pircēja nosaukums
	Struktūrvienības nosaukums
	Pircēja adrese
	Aprīkojamo norēķinu vietu skaits

	1 
	Ventspils valstspilsētas pašvaldības iestāde “Ventspils Digitālais centrs”
	
	Rūpniecības iela 2, Ventspils 
	34

	2 
	SIA "Kurzemes filharmonija"
	
	Karlīnes 40, Ventspils
	2

	3 
	SIA "Olimpiskais centrs "Ventspils"
	Pārventas sporta komplekss
	Tārgales iela 5B, Ventspils
	1

	4 
	SIA "Olimpiskais centrs "Ventspils"
	Basketbola halle
	Sporta iela 7/9, Ventspils
	1

	5 
	SIA "Olimpiskais centrs "Ventspils"
	Ledus halle
	Sporta iela 7/9, Ventspils
	1

	6 
	SIA "Olimpiskais centrs "Ventspils"
	Sporta nams "Centrs"
	Brīvības iela 14, Ventspils
	1

	7 
	SIA "Olimpiskais centrs "Ventspils"
	Pludmales akvaparks
	Medņu iela 19, Ventspils
	1

	8 
	SIA "Olimpiskais centrs "Ventspils"
	Ūdens Piedzīvojumu parks
	Lauku iela 5, Ventspils
	2

	9 
	SIA "Olimpiskais centrs "Ventspils"
	Piedzīvojumu parks
	Saules iela 141, Ventspils
	2

	10 
	PSIA "Ventspils labiekārtošanas kombināts"
	Šķiroto atkritumu savākšanas laukums
	Jēkaba iela 47, Ventspils
	1

	11 
	PSIA "Ventspils labiekārtošanas kombināts"
	Šķiroto atkritumu savākšanas laukums Siguldas 8A
	Siguldas iela 8A, Ventspils
	1

	12 
	PSIA "Ventspils reiss"
	"AUTOOSTA"
	Kuldīgas 5, Ventspils
	2

	13 
	SIA "Ziemeļkurzemes reģionālā slimnīca"
	Ventspils slimnīca
	Inženieru iela 60, Ventspils
	4

	14 
	SIA "Ziemeļkurzemes reģionālā slimnīca"
	Ventspils slimnīca
	Pētera iela 33, Ventspils
	1

	15 
	PSIA "Ventspils poliklīnika"
	Poliklīnika
	Raiņa iela 6, Ventspils
	1

	16 
	PSIA "Ventspils poliklīnika"
	Doktorāts
	Kuldīgas iela 110, Ventspils
	1


� Fiziskā persona Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē


1 Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro.


2 Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro.


3 Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro

